Univerza v Ljubljani, Akademija za likovno umetnost in oblikovanje

Predavanje Slepota in slabovidnost v okviru projekta Taktilna galerija
2024-11-22 09:30 - 12:30 (Europe/Ljubljana) | DC, predavalnica 214, Dolenjska cesta 83, Ljubljana, 1000, Slovenia
V petek, 22. novembra 2024, ob 9.30, vas v sodelovanju z Goriškim muzejem in Medobčinskim društvom slepih in slabovidnih Nova Gorica (MDSSNG) vabimo na predavanje Slepota in slabovidnost. Namenjeno je vsem zainteresiranim, hkrati pa bo služilo kot uvod v delavnico za študentke in študente UL ALUO z naslovom Umetnost onkraj vidnega, ki je del projekta Taktilna galerija v okviru EPK Gorica 2025.

Pogovor z umetnikom Urošem Weinbergerjem
2024-11-21 11:30 - 13:00
V četrtek, 21. novembra 2024, Oddelek za slikarstvo UL ALUO v sodelovanju z Galerijo Bažato organizira pogovor z umetnikom Urošem Weinbergerjem ob njegovi aktualni razstavi Froula Park. Dogodek se bo začel z vodstvom po razstavi, ob 11.30 v Galeriji Bažato, Dunajska cesta 53, Ljubljana.

Odprtje razstave BIO28: Projekt Denton
2024-11-20 18:00 - 19:00 | MGBS, Slovenska cesta 35, Ljubljana, 1000, Slovenia
V sredo, 20. novembra 2024, ob 18.00, vas vabimo v Malo galerijo Banke Slovenije (MGBS), kjer v sklopu otvoritvenega tedna 28. Slovenskega bienala oblikovanja (BIO28 – Dvojna agentka: Govoriš jezik rož?) odpiramo razstavo študentk in študentov UL ALUO in Univerze za umetnost in oblikovanje HEAD v Ženevi (HEAD – Genève) z naslovom BIO28: Projekt Denton.

Interdisciplinarnost skozi oči alumnov 2024
2024-11-19 10:00 - 13:00 | Narodna galerija, Prešernova 24, Ljubljana, 1000, Slovenia
Akademija za likovno umetnost in oblikovanje (UL ALUO) v sodelovanju s Fakulteto za arhitekturo (UL FA), Filozofsko fakulteto (UL FF) in Fakulteto za kemijo in kemijsko tehnologijo (UL FKKT) vabi na tretji bienalni dogodek Interdisciplinarnost skozi oči alumnov 2024, namenjen predstavitvam študentskih projektov s področja ohranjanja, varovanja in predstavljanja kulturne dediščine.
V torek, 19. novembra 2024, ob 10.00, v Avditoriju Narodne galerije (stranski vhod, Prešernova 22).

Oliver Vodeb | Hrana, umetnost in dizajn: kritične družbene prakse z užitkom - UVODNO SREČANJE
2024-11-18 14:00 - 15:00 | EC, Mala predavalnica, Erjavčeva 23, Ljubljana, 1000, Slovenia
Oliver Vodeb, izjemni poznavalec oblikovanja, komuniciranja in umetnosti kot kritičnih družbenih praks, ustanovitelj znane globalne mreže za radikalni dizajn Memefest, profesor na melbournski univerzi RMIT in tudi naš nekdanji predavatelj, bo v okviru gostovanja na UL ALUO v prvem semestru letošnjega študijskega leta vodil odprti seminar s serijo izrednih predavanj z naslovom Hrana, umetnost in dizajn: kritične družbene prakse z užitkom, namenjen vsem študentkam in študentom UL ALUO.
Seminar bo potekal enkrat tedensko do konca januarja. Vse podrobnosti bodo dorečene na uvodnem srečanju, v ponedeljek, 18. novembra 2024, ob 14.00 v Mali predavalnici, UL ALUO, Erjavčeva 23.

Okrogla miza in odprtje razstave KOLEKTIV ARHIV: STERILNI ŠTUDENT
2024-11-11 18:00 - 21:00 | Kino Šiška, Trg prekomorskih brigad 3, Ljubljana, Slovenia
V ponedeljek, 11. novembra 2024, ob 19.00 vas vabimo v Kino Šiška (Galerijo Kamera), na odprtje razstave ob izdaji umetniške publikacije Sterilni študent. Člani Kolektiv Arhiv (študentke in študenti UL ALUO in UL FF) se v večplastnem projektu ukvarjajo s pozicijo in percepcijo sodobnega študenta umetnosti in humanistike.

Pred uradno otvoritvijo bo ob 18.00 potekala tudi okrogla miza z doc. dr. Tomom Staničem (teoretik in predavatelj na UL ALUO), Valerijo Intihar (fotografinja in alumna UL ALUO) in Domnom Hitrecem (slikar in trenutni študent UL ALUO). Moderiral bo Lan Rahne.
>>Več informacij
